ZDENKA CERAR V KERINOVEM GRMU

Ministrica za pravosodje Zdenka Cerar se je odzvala povabilu Romov iz krške občine in obiskala Kerinov grm, njihovo največje naselje sredi Krškega polja. Tu Romi že vrsto let živijo na tuji zemlji, brez vode in elektrike, zato so zdaj v krški občini začeli s postopki za njegovo legalizacijo in komunalno ureditev. Občina bo odkupila zemljišča in jih uredila ter pomagala, da si Romi uredijo svoja stalna bivališča. Po besedah romskega svetnika Zdravka Kovačiča je krška občina že veliko naredila, zato zdaj pričakujejo, da jim bo pomagala tudi država. Ob tej priložnosti so Romi pripravili tudi pravi golaž in pečene postrvi.

